ليبراليه
['Eskandarany', 'M.t.egyptian', 'Samsam22', 'GhalyBot', 'Esperfulmo', 'MenoBot', 'Xqbot', 'Meno25', 'EmausBot', 'M777', 'Luckas-bot', 'Escarbot', 'MerlIwBot', 'محمد السعيد الشاعر', 'AvocatoBot', 'TXiKiBoT', 'Islam90', 'Robbot', 'Thijs!bot', 'Ghaly', 'WikitanvirBot', 'Alexbot', 'Legobot', '77.64.120.133', 'ChuispastonBot', 'CarsracBot', '91.75.87.125', 'VolkovBot', 'DSisyphBot', 'Raafat', 'LucienBOT', 'ArthurBot']
جون لوك من كبار المفكريين الليبراليين اعلان حقوق الانسان والمواطن الليبراليه انجليزى liberalism فرنساوى libéralisme اشتقت الكلمه من ليبر liber هيا كلمه لاتينى معناها الحر الليبراليه هى مذهب فكرى سياسى واقتصادى الليبراليه بتطبق حسب أخلاق ظروف المجتمع والبلد اللى بتطبقها بس مبنيه على اسس واحده من اهمها ان الواحد حر يعمل اللى هو عايزه طالما مش بيئذى او بيضر حد تانى مش من حق الدوله لا اى جماعة دينيه لا اى جهه تانيه تتدخل فى حياته الشخصيه تحت أى حجه الليبراليه السياسيه بمعناها العام إن كل واحد فى المجتمع حر ومن حقه ينضم لأى حزب او جماعه طالما شرعيه مش بتهدد المجتمع بتطالب بتعدد الاحزاب ان كل واحد يقول رأيه السياسى بحريه طالما معداش حدود الادب والاخلاق اللى فى المجتمع اللى عايش فيه بتطالب كمان بالمدنيه وتأيد النظام الديمقراطى الانتخبات للحصول على السلطة تداولها الليبرالية كمان بتنادى ان كل واحد حر يتبع الدين او المذهب اللى عايزه إن دى بتعتبر حرية شخصيه للانسان ومش المفروض الدين يستخدم فى السياسه عشان اغراض سياسيه الليبرالية بتحترم حرية وكرامة حقوق الانسان وبتعتبر ان حقوق الانسان مالهاش اى حدود إلا حقوق الانسان التاني مبادئ الليبراليه الليبراليه بتقوم على ان كل واحد حر فى افكاره معتقداته واحترام كرامة الانسان وان ليه الحق فى انه يعيش حياة كويسه محترمه انه كل الناس متساويين قدام القانون والمفروض يكونوا متساويين فى الفرص كمان بغض النظر عن الدين او العرق او الافكار الليبراليه بتؤمن بإن الشعب لازم يختار كل حاجه فى الدوله بحريه من غير تدخل او تهديد من الدوله او من حزب او من أى جماعة او اى حد ودى احسن طريقة عشان الناس تعبر عن نفسها يتخلصوا من الفساد وان الدوله المفروض تراقب تحمى حريات المواطنين بتوعها وتفصل بين سلطتها التشريعيه والقضائيه التنفيذيه الليبرالية مش بتقدس حد من مفكريها لا بتتبع افكاره على طول الليبرالية بتتجدد مع الزمن كل واحد ممكن ينتقد الافكار والمعتقدات الرسمية بتاعة الدولة بتاعة الحكومة يعني وممكن يخترع طريقه جديده او يوصل لفكرة جديدة له كل الحق انه يعرضها ويعبر عنها على قد ما يقدر على الناس من غير اى منع واللى بيحكم على الفكرة بالموت او الحياة هو قدرة فكرته على الاقناع من غير تخويف او إرهاب الليبرالية بتضمن ان الشعب يقدر دايما يستبدل ويغير ويطور اى قانون إذا مجموعة او جزء من الناس اشتكت من أنه ما بيديهومش حقوق مساوية للاخرين ومش عادل ومش بيحقق المساواة بين كل الناس بما فيهم صحاب السلطة الليبرالية كمان بتضمن بطريقة أكيدة التداول السلمى للسلطة وبتمنع الاستبداد سواء استبداد فكرة او استبداد حاكم الخلاصة ان الليبرالية مش ضد اى دين ومش ضد اى فكر بس الليبرالية بتعادى وبتمنع استبداد اى حاكم أى جماعة أى فكرة الاقتصاد الليبرالى اقتصاد السوق الحر هو النظام الاقتصادى لليبراليه بيقوم على فكرة ان ماحدش يتدخل فى السوق والبيع والشراء وخصوصا الدوله الا للضروره القصوى لمنع الاحتكار انقاذ الاقتصاد لو حصل مشكلة الليبراليه الاقتصاديه بتؤمن ان كل واحد حر فى البيع الشراء زى ما هو عايز طاللى هو ماشى حسب قوانين الدوله الليبراليه كلاسيكيه اقتصدها اسمه اقتصاد عدم التدخل اللى فيه كل اللى بتعمله الدوله هو بس انها تراقب الاقتصاد تتأكد من ان كل حاجة ماشيه قانونى وصح زى ما كتب المفكر الاقتصادى الليبرالى ادم سميث اللى بيعتبر ابو الاقتصاد الليبرالى بالتحديد ابو الراسماليه الفكر الاقتصادى زى كل افكار الليبراليه بتتغير مع الوقت الا المبادىء زى الحرية المساوة العدل حقوق الانسان ظهر نظام اقتصادى من اشهر التغيرات فى الاقتصاد هو الاقتصاد مختلط اللى بيعتبر اقتصاد الليبراليه الاشتراكيه انتقادات للاقتصاد السوق الحر من أهم انتقادات الاقتصاد السوق الحر الراسماليه انه بيزود الفروق بين الطبقات وانه فى البلاد النامية زى مصر بيتسبب فى إن الفقرا يزدادو فقر ويخلى ملايين الناس تحت خط الفقر وعاجزين عن الحياة الانسانية الكريمة فى نفس الوقت اللى بتتراكم فيه المليارات مع قلة اغنيا فى المجتمع انتقاد تانى إن حرية المنافسة فى الاقتصاد الليبرالى مش حقيقية بسبب كونها غير متكافئة بين الشركات الاحتكارية عابرة القارات وبين الشركات المحلية اللى محتاجة للحماية من وجهة نظر المنتقدين انتقاد تالت بيتوجه للاقتصاد الليبرالى انه من وقت للتانى بينصاب الاقتصاد الرأسمالى العالمى بأزمة ركود وكساد وبطالة لدرجة اتسببت فى القرن العشرين فى حرب عالمية مرتين ودخل الاقتصاد الرأسمالى العالمى من أواخر العام فى أزمة ركود وكساد ولم تزل الأزمة موجودة وبيقول اصحاب الانتقاد دا ان الحرب العالمية التالتة بين الدول العظمى كان ممكن تقوم لولا توازن الرعب النووى وان الدولة اللى هاتبتدى الحرب العالمية هاتتدمر هى كمان مش بس الدولة اللى هاتنضرب الضربة الأولى وكمان بيشوف المنتقدين أن الرئيس أوباما اتدخل فى الأزمة الاخيرة واشترى للدولة أسهم بعض الشركات المهمة وبعض البنوك وبيعتبروا ان دا دليل على إن الدولة لازم تتدخل عشان تمنع اى أضرار للمجتمع تنتج عن اهتمام الشركات الكبيرة بس بمصالحها من غير مايراعو مصالح المجتمع بس أنصار الاقتصاد السوق الحر بيشوفو إنه زى الليبراليه بيتطور وبيتجدد مع الوقت فاقتصادالسوق الحر كمان بيتطور يتعدل مع الوقت الليبراليه الدين الليبراليه بتطالب ان كل واحد حر فى اختيار دينه او مذهبه اللى هو عايزه من غير ما يخاف من الدوله او جهة او جماعات دينيه مش موافقة على الكلام ده والدوله المفروض تعامل المواطنين كلهم على اساس واحد وماتفرقش بين حد فى اى حاجة عشان مذهبه او دينه الليبرالية بترفض المحلاته بالدين لتحقيق اهداف سياسيه وبتشوف ان دا اكبر غلط بتشكل خطر على الدولة الاديان نفسها وان رجال الدين مالهمش دعوه بالسياسه الا بصفتهم مواطنين عاديين لهم كل الحقوق زى اى مواطن عادى ومش من حق اى جهة دينية انها تحلل دم حد بسبب افكاره او معتقداته علشان دا انتهاك لحقوق الانسان بتشوف ان تدخل الدولة او الحكومة فى دين الناس بيتسبب دايما على طول فى الاستبداد وبيمنع التداول السلمى للسلطة بتتسبب فى ظهور جماعات دينية متطرفة مستقلة عن الدولة بتتسبب فى تخويف وترويع الناس نشر اافكار الرجعيه فى المجتمع الليبراليه الاسلام الليبراليين اللى بيعتنقوا الدين الإسلامى بيؤمنوا ان الليبرالية مش بتتعرض مع الاسلام ان مبادىء الليبراليه نفسها الحرية العدل المساوة احترام حقوق الانسان حرية العقيدة الاعتقاد موجوده فى الاسلام بس بيرفضوا استخدام الدين لأغراض سياسيه تحويل الائمة الشيوخ كسياسيين بيشوفوا ان كده بيسبب اضرار للدين عشان المواقف الافكار السياسيه ممكن تتغير فى اى وقت ممكن تكون صح او غلط الدين المفروض انه ثابت صحيح لو تم استخدام الدين فى السياسه بقى السياسى بيقول ان كلامه افكاره هو كلام الدين كده بيمنع المناقشه او الاعتراض على كلامه المختلف معاه يبقى ضد الدين اذا كلامه طلع غلط اتسبب فى مشاكل او هو نفسه تورط فى افعال مش اخلاقيه الدين بيرفضها كده حيبان للناس ان الدين غلط فى الحقيقه افكار السياسى هى اللى غلط اتسببت فى المصايب مش الدين اللى بيقول انه بيقول كده فى ائمة شيوخ دعموا الافكار دى زى القدام محمد عبده اللى بيعتبر من مؤسسى الفكر الليبرالى فى مصر فى ناس بيعتبروه شيخ الليبراليين على الناحية التانيه فى شيوخ من التيار الوهابى السلفى بتقول ان الليبراليه ضد الدين بتدعو للانحلال الفساد بتقول ان مينفعش ان يكون فيه ليبرالى مسلم ان الدين لازم يتدخل فى السياسيه بيستخدموا الدين لأغراض سياسيه بيهاجموا الافكار الليبراليه ساعات بتوصل لتكفيرهم الليبراليه الديموقراطيه الليبراليه بتطالب افكارها مشتركة مع الديموقراطيه ومن اشهر التيارات الليبراليه فى السياسية هى الديموقراطيه ليبراليه الليبرالين بيطالبوا ان الناس لازم تعبر عن رائيها بمنتهى الحرية والوضوح تختار طريقها ويحترم رائيها والاتجاه اللى تختاره الاغلبية فى الانتخابات صحابه همه اللى يمسكو السلطة ويديرو شئون البلاد لمدة محددة ينعاد فى اخرها الانتخابات أى تغيير فى رأى الناس يغير الاتجاه صاحب الاغلبية على طول تتغير الحكومة وتكون الإدارة والسلطة فى إيد الاتجاه الجديد او تحالف الاتجاهات اللى خدت أغلبية أصوات الناخبين وبالطريقة السلمية دى يتم نقل السلطة للأغلبية الجديدة اللى كانت اقلية فى المرة السابقة وفى بعض الحالات فى البلاد اللى لسه مبادئ الديمقراطية جديدة ومابانتش بالتمام فى وعى الناس ممكن الانتخابات الديمقراطية الأولى تجيب ناس مش مع الديمقراطية لكن بيستغلوها على مايوصلو وبعدين يلغوها او يحجموها بحيث يمنعوا انتقال السلطة منهم فى المستقبل ويرجعو القوانين والدستور لواحد من النظم الاستبدادية اللى كانت موجودة قبل عهود الديمقراطية وفى الحالة دى بتتصرف الحكومة ضد الديمقراطية وضد الليبرالية وتبدأ فى اضطهاد اصحاب العقائد التانيه أصحاب الافكار التانيه وتمنع تانى اصحاب اى فكر جديد وتهدد بقتلهم وفى الحالة دى بتكون انتكاسة للديمقراطية الوليدة ورجوع للاستبداد اللى الناس لسه مترجوع عليه من مئات السنين ولازم الناس تبتدى من جديد تسعى تانى عشان تحقق الديمقراطية والليبرالية بعض الليبراليين بيعتقد انه لما تتحقق الديمقراطية والليبرالية بالكامل فمش ممكن تيجى اى أغلبية تؤيد اضطهاد اى اقلية علشان الاضطهاد مش موجود إلا فى الافكار الاستبدادية والإرهابية ولما الناس هاتوعى لمعنى الديمقراطية والليبرالية بصحيح ويكون كل الناس احرار فى التفكير والتعبير بصحيح فالافكار الإرهابية والاستبدادية هاتكون انهارت من تلقاء نفسها علشان افكار الاستبداد والإرهاب ماتقدرس تقف صامدة او قوية قدام حرية الحوار وحرية الانتقاد والدليل على كدا ان المستبدين والارهابيين دايما مابيسمحوش بحرية التفكير والتعبير ومابيعترفوش بالحوار وبيهددو دايما بالقتل اللى مايشهدشى معاهم بصحة وصدق وصواب وكمال افكارهم ودا بيدل على انهم الاستبداديين والارهابيين نفسهم واعيين بخطر الحرية على بقاء افكارهم خصوصا افكارهم غير المنطقية وغير العقلانية وغير الانسانية تاريخ الليبرالية فى مصر الليبراليه موجوده فى مصر من القرن من اشهر قادة الليبراليه فى مصر سعد زغلول مصطفى كامل مصطفى النحاس طلعت حرب مكرم عبيد القدام محمد عبده احمد لطفى السيد غيرهم كانت فيه تعدد احزاب انتخبات برلمان كان فى أوقات كتيرة الحزب اللى بياخد الاغلبيه فى البرلمان عن طريق الانتخابات الحره رئيسه بيبقى رئيس الوزرا بيشكل الحكومه لكن الملك كان فى أوقات ثانية بيشيل الحكومة اللى جاية بالانتخاب ويحط حكومة تابعة له كان وجود الاحتلال الانجليزى بيسبب بعض الضغوطات فى الساحة السياسية لكن التفاعل والتطور الطبيعى لوجود الدرجة الناقصة دى من الليبرالية والديمقراطية كان كفيل انه يساعد التطور انه يستمر ويوصل لدرجات أرقى واحسن من الليبرالية والديمقراطية لكن ظباط يوليه استغلوا القلق والصراع الناتج عن نقص الديمقراطة ونقص الليبرالية ومعاناة الفقرا وعملو انقلاب عسكرى ابيض استولو بيه على الحياة السياسية أعلنوا حالة الطوارئ ووعدوا بالاصلاح السياسى والاقتصادى والاجتماعى اللى الشعب كان بيتحرك عشان يحققهم ولكنهم احتكروا السلطة وقمعوا القوى السياسية التانيه وقمعوا صحاب الإفكار المختلفه عنهم ومارسوا الاستبداد ونجحوا فى البداية علشان كان عندهم مشروع للتنمية والبنا اللى حقق بعض المكاسب فى البداية لكن استبدادهم تسبب فى هزيمة كبيرة اتسببت فى تضييع كل المكاسب اللى عملوها فى الاول دخلت البلد فى مشاكل مصر بتعانى منها لحد دلوقتى فى ناس بتشوف ان ايام الملكيه كانت العصر الدهبى لليبرالية فى مصر لكن ناس تانية بتشوف ان الديمقراطية الليبراليه فى الفترة دى كان ناقصه مش كاملة سلطات الملك الزيادة بسبب الاحتلال الانجليزى كمان بسبب ضعف الليبراليين نفسهم وحسب الرأى دا ان سعد زعلول وغيره من الليبراليين ماقدروش مثلا انهم يحمو حرية الدكتور طه حسين وماقدروش يدافعو عن حقه فى نشر كتابه فى الشعر الجاهلى والأمثلة غير الدكتور طه حسين كتير زى الشيخ على عبد الرازق والدكتور محمد احمد خلف الله احزاب وحركات ليبرالية فى مصر حزب الوفد اللى كان موجود لحد حزب الغد حزب الجبهة الديموقراطيه الحزب المصرى الليبرالى تحت التائسيس حركة شباب ابريل الحركة المصرية من اجل التغير حركة كفايه حركات جميعات حقوق الانسان المجتمع المدنى شوف كمان ليبراليه اشتراكيه نيوليبراليه جون لوك ادم سميث ديموقراطيه ليبراليه ليبراليه كلاسيكيه رجعية ليبراليه تصنيف فلسفه تصنيف مدارس فكريه تصنيف مصطلحات سياسيه تصنيف مذاهب تصنيف فلسفه سياسيه